Merkezê Îrtîbatî û Çapemenîye yê HPGyî da zanayene ke çalakîyê hêzanê înan ê selamkerdişê Roşanê Ganîbîyayîşî yê 15ê Tebaxe bi hewayêkê qerardarî dewam kenê û derheqê hêrişê dewleta tirke û têkoşînê gêrîlayan de nê pare kerdî:
Hemleya Şorişgêre ya Bazanê Zagrosî - Zap
10ê tebaxe de Warê Xoverdayîşî yê Şikefta Birîndara de îşxalkerî hetê hêzanê ma ra pê çekanê giranan ameyî pirodayene. Çalakîye de 2 îşxalkerî ameyî cezakerdene û mewzîyêke ameye îmhakerdene.
Hemleya Şorişgêre ya Bazanê Zagrosî – Avaşîn
Ma eşkerayîya xo ya 9ê tebaxe de vatbi; 8ê tebaxe de îşxalkerê ke ver bi mewzîyanê şerî yê Şehîd Rêberî şîyênî ameyî pirodayene. Çalakîye de îşxalkerêk ame cezakerdene û îşxalkerî gamêke peyser ancîyayî. Na çalakîye de xeylêk çeke, malzemeyo leşkerî û malzemyê cuye zî ameyî destsernayene.
Hemleya Şorişgêre ya Şehîd Savaş Maraşî ya Cengê Xabûrî
6ê tebaxe de Warê Keşanî yê Heftanînî de kepçeyê ke semedê leşkeran  Girê Koxê Mele Yahya de rayîr viraştêne hetê hêzanê ma ra pê çekanê giranan ame pirodayene. Çalakîye de keçpe ame îmhakerdene û operatorê ci ame cezakerdene. 10ê Tebaxe de Warê Xoverdayîşî yê Girê Hakarî de îşxalkeranê ke waşt mewzîyanê şerî yê Girê Şehîd Zemanî bidê bombayan ver hetê hêzanê ma ra ameyî pirodayene. Na çalakîyede 3 îşxalkerî ameyî cezakerdene û mewzîyêke ameye îmhakerdene. Eynî roje Warê Xoverdayîşî yê Girê Cûdîyî de îşxalkerî hîrê rey ameyî pirodayene, îşxalkerêk ame cezakerdene  û îşxalkerî  mecbûr mendê ke gamêke peyser agêrê. Warê Xoverdayîşî yê Girê Amedîyê de zî îşxalkeranê ke waşt dormeyê mewzîyanê Şehîd Gelhatî de xo cabikerê ameyî pirodayene, îşxalkerêk ame cezakerdene. Warê Şehîd Pîrdoxan de zî hetê hêzanê ma yê YJA Starî ra îşxalkerêk ame cezakerdene. 11ê tebaxe de Girê  Şehîd Pîrdoxanî yê Girê Amedîyê de  çalakîye ameye kerdene. Xeymêka leşkerî ameye îmhakerdene û 4 îşxalkerê ke tede bî ameyî cezakerdene.
Bombarduman
Artêşa tirke ya îşxalkere  9 û 10ê tebaxe de zî tenelê şerî yê Warê Xoverdayîşî yê Girê Cûdî, Werxelê û Girê Hakarî pê bombayanê nukleer taktîkî û çekanê kîmyewîyan dayî bombayan ver.  Reyna 10ê tebaxe de Warê Xoverdayîşî yê Saca, Girê Cûdî,Girê Bahar,Sîsa, Werxelê, Girê Hakarî,Girê FMyî pê teyara, helîkopter û obusan dîyayî bombayan ver''
